CELEX: 51999PC0622
Language: el
Date: 1999-12-10
Title: Πρόταση κανονισμού του Συμβουλίου για τροποποίηση του κανονισμού (ΕΚ) αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

Avis juridique important

|

51999PC0622

Πρόταση κανονισμού του Συμβουλίου για τροποποίηση του κανονισμού (ΕΚ) αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα  /* COM/99/0622 τελικό */  

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τροποποίηση του κανονισμού (ΕΚ) αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Κατόπιν αιτήσεων που διετύπωσαν ορισμένα κράτη μέλη, οι υπηρεσίες της Επιτροπής, σε συνεργασία με τους αρμοδίους κυβερνητικούς εμπειρογνώμονες, εξέτασαν το ενδεχόμενο ανοίγματος, αύξησης και παράτασης των αυτόνομων δασμολογικών ποσοστώσεων για ορισμένα βιομηχανικά προϊόντα.2. Μετά την συζήτηση, που πραγματοποιήθηκε κατά τη συνεδρίαση της ομάδας "Δασμολογικών Οικονομικών Θεμάτων", διαπίστωθηκε ότι τα Κράτη Μέλη θα μπορούσαν να εγκρίνουν νέες ποσοστώσεις, αυξήσεις ή παρατάσεις των ποσοστώσεων όσον αφορά τα εξεταζόμενα στην πρόταση κανονισμού προϊόντα, χωρίς ωστόσο να διαταραχθεί η αγορά των εν λόγω προϊόντων.Αυτό είναι το αντικείμενο της συνημμένης πρότασης κανονισμού.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τροποποίηση του κανονισμού (ΕΚ) αριθ. 2505/96 για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής [1],[1]   EE CΕκτιμώντας τα εξής:(1) Με τον κανονισμό (ΕΚ) αριθ. 2505/96 [2], το Συμβούλιο προέβη στο άνοιγμα κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα. Κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προϊόντα υπό τους ευνοϊκότερους κατά το δυνατόν όρους. Ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις με μειωμένο ή μηδενικό δασμό για τις αναγκαίες ποσότητες, να αυξηθούν οι ποσότητες για ολόκληρο το έτος 1999 και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς να διαταραχθεί η ισορροπία των αγορών των εν λόγω προϊόντων.[2]  ΕΕ L 345, 31.12.1996, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 1969/99 (ΕΕ L 244, 16.09.1999, σ. 38).(2) Ορισμένα προϊόντα που καλύπτονται από τον κανονισμό (ΕΚ) αριθ. 2505/96, ως προς τα οποία δεν συμφέρει πλέον την Κοινότητα να διατηρηθεί κοινοτική δασμολογική ποσόστωση, πρέπει να διαγραφούν από τον πίνακα του παραρτήματος Ι του εν λόγω κανονισμού.(3) Λόγω του μεγάλου αριθμού τροποποιήσεων με ημερομηνία εφαρμογής από 1ης Ιανουαρίου 2000 και για να διασαφηνιστεί η κατάσταση για τον χρήστη, οι τροποποιήσεις αυτές πρέπει να επέλθουν με αντικατάσταση του πίνακα του παραρτήματος Ι του εν λόγω κανονισμού από τον πίνακα του παραρτήματος του παρόντος κανονισμού.(4) Κατά συνέπεια, ο κανονισμός (ΕΚ) αριθ. 2505/96 πρέπει να τροποποιηθεί.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα Ι του κανονισμού (ΕΚ) αριθ. 2505/96 τροποποιείται ως εξής:1. α) ο όγκος της δασμολογικής ποσόστωσης με αύξοντα αριθμό 09.2939 καθορίζεται σε 135.000.000 μονάδες,β) ο όγκος της δασμολογικής ποσόστωσης με αύξοντα αριθμό 09.2943 καθορίζεται σε 60.000.000 μονάδες,γ) ο όγκος της δασμολογικής ποσόστωσης με αύξοντα αριθμό 09.2944 καθορίζεται σε 48.000.000 μονάδες,δ) ο όγκος των ποσοστώσεων της δασμολογικής ποσόστωσης με αύξοντα αριθμό 09.2966 καθορίζεται σε 12.000 τόνους,ε) ο όγκος των ποσοστώσεων της δασμολογικής ποσόστωσης με αύξοντα αριθμό 09.2711 καθορίζεται σε 1.035.000 τόνους.2. Ο πίνακας αντικαθίσταται από τον πίνακα του παραρτήματος του παρόντος κανονισμού.Άρθρο 2Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από 1ης Ιανουαρίου 2000. Ωστόσο το άρθρο 1, σημείο 1, εφαρμόζεται από 1ης Ιανουαρίου 1999 μέχρι την 31η Δεκεμβρίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.Βρυξέλλες,  Για το Συμβούλιο Ο ΠρόεδροςΠΑΡΑΡΤΗΜΑ >ΘΕΣΗ ΠIΝΑΚΑ>(α) Ο έλεγχος της χρησιμοποίησης με αυτόν τον ιδιαίτερο προορισμό πραγματοποιείται με την εφαρμογή των κοινοτικών διατάξεων που ισχύουν σχετικά.(β) Εντούτοις, η ποσόστωση δεν καταχωρείται εφόσον η επεξεργασία πραγματοποιείται από επιχειρήσεις λιανικής πώλησης ή τροφοδοσίας γευμάτων.(1) Ισχύει η πρόσθετη ειδική νομοθεσία.ΔΗΜΟΣΙΟΝΟΜΙΚΟ ΔΕΛΤΙΟ1. ΤΙΤΛΟΣ ΤΗΣ ΕΝΕΡΓΕΙΑΣΠρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥΚεφ. 12 άρθρο 120 (1210 +1060)3. ΝΟΜΙΚΗ ΒΑΣΗάρθρο 26 της συνθήκης4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ4.1 Γενικός στόχος της ενέργειαςΔιασφάλιση, υπό ευνοϊκούς όρους, της κάλυψης των αναγκών της κοινοτικής μεταποιητικής βιομηχανίας.5. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ5.1 Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)Α. Με ισχύ από το 1999:>ΘΕΣΗ ΠIΝΑΚΑ>Συνολική απώλεια εσόδων σε σχέση με την προηγούμενη ποσοστωτική περίοδο : - 6.296.700 EURΒ. Με ισχύ από το 2000:Σημείωση: Στον παρόντα πίνακα περιλαμβάνονται μόνο τα προϊόντα που έχουν δημοσιονομικές επιπτώσεις>ΘΕΣΗ ΠIΝΑΚΑ>Συνολική απώλεια εσόδων σε σχέση με την προηγούμενη ποσοστωτική περίοδο : - 49.125.480 EUR.6. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΟι διατάξεις όσον αφορά τη διαχείριση των δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.